กรุงไทยผุดสินเชื่อสวัสดิการให้พนักงานการทางฯกู้
ธนาคารกรุงไทยลงนามร่วมกับการทางพิเศษฯเปิดสินเชื่อสวัสดิการวงเงิน1พันล้านบาท ให้พนักงานการทางฯกู้ซื้อ-ถ่ายถอนที่อยู่อาศัยได้100%ของราคาประเมิน
14 มิ.ย. 2553

ธนาคารกรุงไทยลงนามร่วมกับการทางพิเศษฯเปิดสินเชื่อสวัสดิการวงเงิน1พันล้านบาท ให้พนักงานการทางฯกู้ซื้อ-ถ่ายถอนที่อยู่อาศัยได้100%ของราคาประเมิน
นายอภิศักดิ์ ตันติวรวงศ์ กรรมการผู้จัดการ ธนาคารกรุงไทย กล่าวว่า ธนาคารลงนามร่วมกับการทางพิเศษแห่งประเทศไทยในการสนับสนุนสินเชื่อสวัสดิการให้กับพนักงานของการทางพิเศษฯจำนวนกว่า 3 พันรายในวงเงิน 1 พันล้านบาท โดยพนักที่มีอายุงานครบ 1 ปีจะสามารถยื่นขอกู้สินเชื่อเพื่อซื้อหรือถ่ายถอนที่อยู่อาศัยได้ 100%ของราคาประเมนและผ่อนชำระได้นานถึง 30 ปี โดยมีอัตราดอกเบี้ยปีแรก4% ปีที่2-3 MLR ลบ1% และจากนั้นจะคิดดอกเบี้ย MLR ลบ0.5%
ทั้งนี้นอกจากสินเชื่อสวัสดิการประเภทที่อยู่อาศัยแล้ว ธนาคารยังให้บริการสินเชื่อธนวัฏ ซึ่งเปิดให้กู้ได้ 10 เท่าของอัตราเงินเดือนอีกด้วย
นายอภิศักดิ์กล่าวว่า ปัจจุบันมีหน่วยงานรัฐและรัฐวิสาหกิจร่วมใช้บริการสินเชื่อกับธนาคารจำนวน 8.2พันแห่ง และได้ปล่อยกู้ไปแล้วเป็นจำนวนเงิน 2หมื่นล้านบาท ซึ่งในปีนี้ธนาคารตั้งเป้าที่จะเพิ่มยอดสินเชื่อให้กับหน่วยงานภาครัฐเป็น 3 หมื่นล้านบาท